《赠曾五行》
宋代·张明中

洪水滔天泛滥秋，鲧汩五行贻帝忧。禹膺天锡箕释囚，洪范五行著九畴。

尔后星家几者流，车载斗量二百州。是中谈吐俱悠悠，曾君独可古人俦。

逢人何许便相投，祸福累累龟告犹。许我诗书晚到头，盐车宁久伏骅骝。

异时果若斯言酬，看君羲和职里独步运星筹。

作者简介：张明中，号敬斋，生平不详。《谢惠诗》有“语带诚斋句妙香”句，当为杨万里以后人，姑据《诗渊》次于刘克庄后。有《言志集》（《诗渊》），已佚。　张明中诗，据《永乐大典》、《诗渊》所录，编为一卷。